C 154/4
SL
Uradni list Evropske unije
8.4.2022
Pojasnjevalne opombe kombinirane nomenklature Evropske unije (2022/C 154/04)
V skladu s členom 9(1), točka (a), Uredbe Sveta (EGS) št.
2658/87 (1) se Pojasnjevalne opombe kombinirane nomenklature Evropske unije (2) spremenijo:
na strani 402:
v pojasnjevalnih opombah k tarifni številki 9403 se za stavkom „Ta tarifna številka ne vključuje ‚prikazovalnikov informacij‘, kot so ‚zunanje oglasne table‘ in ‚roll-up stojala‘.“ vstavi naslednje besedilo:
„Prikazovalniki informacij so zasnovani tako, da jih je mogoče zlahka postaviti, odstraniti (zložiti/zviti) in prenesti/ premakniti tja, kjer so potrebni.
Namenjeni so za uporabo na prostem ali v zaprtih prostorih ali oboje.
Njihov namen je predvsem zagotavljanje informacij in/ali oglaševanje.
Zato v skladu s pojasnjevalnimi opombami harmoniziranega sistema k poglavju 94, drugi odstavek, točka (A), nimajo značilnosti pohištva za opremljanje zasebnih stanovanj, hotelov, gledališč, pisarn, šol ... ali ladij, prikolic itd.“;
na strani 404:
Tabela v pojasnjevalnih opombah k tarifni številki 9403, ki se nahaja za stavkom „Primeri ‚prikazovalnikov informacij‘, ki jih je treba uvrstiti po materialu, iz katerega so izdelani, pod tarifno številko, ki zajema različne izdelke iz tega materiala:“, se črta in nadomesti z naslednjo tabelo:
„
Podstavek iz trde plastike, zgornji del iz aluminijastega okvirja s plastično ploščo na sredini, ki je z obeh strani prekrita s prozorno PVC folijo.
Podstavek in okvir iz aluminija z gumijastimi pritrdilnimi deli in prozorno PVC folijo, ki pokriva list papirja.
Tarifna številka 7616 (bistveni značaj tega izdelka določa aluminijasti okvir).
Tarifna številka 7616 (bistveni značaj tega izdelka določa aluminijasti okvir).
(1) Uredba Sveta (EGS) št.
2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
(2) UL C 119, 29.3.2019, str.
1.